
REFERAT DE APROBARE  A PROIECTULUI DE HOTĂRÂRE
   privind atribuirea pe o perioadă de 3 ani cu contract  de închiriere a  spațiului cu altă    
         destinație situat în imobilul din Timișoara,  str. Eugeniu de Savoya nr. 18, ap. 6 
           către Asociația de Dezvoltare Intercomunitară ” Polul de creștere Timișoara”
 

În urma hotărârii reprezentanților unităților administrativ-teritoriale, în calitate de persoane juridice, s-a constituit Asociația de Dezvoltare Intercomunitară ” Polul de creștere Timișoara”, în conformitate cu prevederile Legii administrației publice locale nr. 215/2001, republicată, ale  OUG 26/2000 cu privire la asociații și fundații în scopul cooperării între unitățile administrativ teritoriale membre, pentru realizarea în comun a unor proiecte de dezvoltare de interes zonal sau regional, ori furnizării în comun a unor servicii publice. 
Prin  cererea  cu numărul SC2022-010431/02.05.2022, Asociația de Dezvoltare Intercomunitară ” Polul de creștere Timișoara”  solicită un spațiu pentru sediul social al asociației, întrucât spațiul deținut a fost repartizat Creșei Timișoara.
           Spațiul din Timișoara, str. E. de Savoya nr. 18, ap.6,  este în suprafață de 69,02 m.p,  situat la etajul I al imobilului și este înscris în Cartea Funciară nr. 403392-C1-U7 Timisoara, nr. topo 231/VI, în proprietatea Statului Român, în folosința Sfatului Popular al Orașului Timișoara.
	Solicitarea cu numărul  SC2022-010431/02.05.2022, a Asociației de Dezvoltare Intercomunitară ” Polul de creștere Timișoara” a fost analizată în şedinţa din 10.05.2022 a Comisiei de Analiză a Spaţiilor cu Altă Destinaţie decât aceea de locuinţă, iar  comisia a avizat favorabil această solicitare şi a hotărât atribuirea directă a spațiului situat pe str. Eugeniu de Savoya nr.18, ap. 6 și incheierea unui contract de închiriere, pe o perioadă de 3 ani, la tariful de 0,88 lei/mp/lună actualizat anual cu rata inflației, pe anul 2022 tariful este de 1,1198 lei/mp/lună.
	Apreciem că, Proiectul de hotărâre privind atribuirea cu contract de închirere pe o perioadă de 3 ani,  a spațiului cu altă destinație decât aceea de locuință, din Timișoara, str. Eugeniu de Savoya nr. 18, către Asociația de Dezvoltare Intercomunitară ” Polul de creștere Timișoara”, la tariful de 1,1198 lei/mp/lună, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

